पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार की शाम आई आंधी और बारिश के बाद शहर के कई इलाकों में 19 घंटे के बाद मंगलवार दाेपहर एक बजे बिजली आई। रातभर कई इलाकों में बिजली नहीं आई। कहीं तार गिर गए तो कहीं पेड़ की टहनी। कहीं पोल गिरा तो कहीं इंसुलेटर खराब हो गया।
जवारीपुर इलाके में रातभर बिजली नहीं रही। डीएम कोठी के पास पोल, तार और पेड़ की टहनी को हटाया गया इसके बाद यहां दोपहर में बिजली आई। नाथनगर, यूनिवर्सिटी व चंपानगर फीडरों का भी यही हाल रहा। हालांकि यहां देर रात में बिजली सप्लाई दूसरे जगह से जोड़ कर की गयी। लेकिन सुबह होते ही काम करने को लेकर बिजली में कटौती की गई। दर्जन भर से ज्यादा जगहों पर तार टूट कर गिर गए। ट्रांसफॉर्मर का इंसुलेटर पंक्चर हुआ। मेन लाइन में फॉल्ट आ गया।
तार पर गिरी पेड़ की टहनी
सोमवार की रात में अलीगंज, नाथनगर, टीटीसी, मायागंज, बरारी, सिविल सर्जन, मोजाहिदपुर, भीखनपुर और जेल उपकेंद्र को घंटों बंद कर दिया गया। इससे संचालित होने वाले 40 से अधिक फीडर बंद रहे। आंधी और बारिश में मारवाड़ी कॉलेज के पास हाईटेंशन तार गिर गया, जिससे नाथनगर पीएसएस के सभी फीडर बंद रहे। डीएम कोठी के पास भी तार गिरने से बत्ती गुल रही। घंटाघर के पास भी तार पर पेड़ की टहनी तार पर गिरने से बत्ती गुल रही। आंधी व आयी बारिश ने बिजली कंपनी के लाइन मेंटेनेंस की पोल खोल दी। मेंटेनेंस पर लाखों खर्च के बाद भी यह आंधी-बारिश को बर्दाश्त नहीं कर सकी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn